റിയ ഷിബു

ഇന്ത്യൻ ചലച്ചിത്ര നിർമ്മാതാവും നടിയുമാണ് റിയ ഷിബു. പ്രധാനമായും മലയാളം, തമിഴ് സിനിമാരംഗത്താണ് റിയ പ്രവർത്തിക്കുന്നത്. മുംബൈക്കാർ (2023) തഗ്സ് (2023), മുറ (2024), വീര ധീര സൂരൻ (2025) എന്നീ ചിത്രങ്ങൾ നിർമ്മിച്ചതിലൂടെയാണ് റിയ അറിയപ്പെടുന്നത്. 2024-ലെ മലയാളം ചിത്രമായ കപ്പിലൂടെയാണ് റിയ അഭിനയരംഗത്ത് അരങ്ങേറ്റം കുറിച്ചത്. 2025-ൽ പുറത്തിറങ്ങിയ സർവം മായയിലെ ഡെലൂലു എന്ന കഥാപാത്രമാണ് അഭിയജീവിതത്തിലെ വഴിത്തിരിവായ വേഷം.

 വ്യക്തിജീവിതം 
ചെന്നൈ ആസ്ഥാനമായുള്ള നിർമ്മാണ കമ്പനിയായ തമീൻസ് ഫിലിംസിന്റെ ഉടമയായ പ്രശസ്ത ചലച്ചിത്ര നിർമ്മാതാവ് ഷിബു തമീൻസിന്റെ മകളാണ് റിയ ഷിബു. തമിഴ്, മലയാളം സിനിമകളുടെ പ്രദർശനവും വിതരണവും കൈകാര്യം ചെയ്യുന്ന തമീൻസ് മാക്സ് തിയേറ്റർ, തമീൻസ് റിലീസ് എന്നീ കമ്പനികളും ഷിബു തമീൻസിന്റെ ഉടമസ്ഥതയിലുള്ളതാണ്. റിയയുടെ സഹോദരൻ ഹൃദു ഹാറൂൺ മലയാള, ഹിന്ദി, തമിഴ് സിനിമകളിൽ അഭിനയിക്കുന്ന നടനാണ്.

2004 സെപ്റ്റംബർ 25 ന് ജനിച്ച റിയ തിരുവനന്തപുരം ഇന്റർനാഷണൽ സ്കൂളിലാണ് പഠനം നടത്തിയത്. പിന്നീട് ചെന്നൈയിലെ ലയോള കോളേജിൽനിന്ന് വിഷ്വൽ കമ്മ്യൂണിക്കേഷനിൽ ബിരുദം നേടി.

 കരിയർ 

 നിർമ്മാണരംഗത്ത് 
നിർമ്മാതാവായാണ് റിയ തന്റെ കരിയർ ആരംഭിച്ചത്. 2023ൽ ഹിന്ദി ചിത്രമായ മുംബൈക്കാർ, തമിഴ് ചിത്രമായ തഗ്സ് എന്നീ ചിത്രങ്ങൾ റിയ നിർമ്മിച്ചു. 2024-ലെ മലയാള ചിത്രമായ മുറയുടെയും 2025-ലെ തമിഴ് ചിത്രമായ വീര ധീര സൂരന്റെയും നിർമ്മാതാവാണ് റിയ.

 അഭിനയം 
2024ൽ പുറത്തിറങ്ങിയ കപ്പ് എന്ന മലയാള ചിത്രത്തിലൂടെയാണ് റിയ അഭിനയ രംഗത്തേക്ക് അരങ്ങേറ്റം കുറിച്ചത്. തുടർന്ന് 2025-ൽ പുറത്തിറങ്ങിയ സർവം മായ എന്ന ചിത്രത്തിലെ അഭിനയത്തിലൂടെ പ്രേക്ഷക പ്രശംസ പിടിച്ചുപറ്റി.

 ചലച്ചിത്രരചന 

 നിർമ്മാതാവായി 
വർഷം.തലക്കെട്ട്ഭാഷകുറിപ്പുകൾ2023മുംബൈക്കാർഹിന്ദി2023തഗ്സ്തമിഴ്2024മുറമലയാളം2025വീര ധീര സൂരൻതമിഴ്

 അഭിനേതാവ് നിലയിൽ 
വർഷം.തലക്കെട്ട്റോൾഭാഷകുറിപ്പുകൾ2024കപ്പ്അന്ന കുര്യൻമലയാളംഅരങ്ങേറ്റം 2025സർവം മായമായ മാത്യു മാഞ്ഞൂരാൻ/ഡെലൂലുടി. ബി. എ.  ടി. ബി. എ.ചിത്രീകരണം 

 പരാമർശങ്ങൾ 

 ബാഹ്യ ലിങ്കുകൾ 

വർഗ്ഗം:2004-ൽ ജനിച്ചവർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:ഇന്ത്യൻ ചലച്ചിത്ര നിർമ്മാതാക്കൾ
വർഗ്ഗം:ജീവിച്ചിരിക്കുന്നവർ
വർഗ്ഗം:CS1 Malayalam-language sources (ml)